Diari Oficial de la Generalitat Valenciana


Sumari del DOGV 5060, del 29-07-2005 (2005/8839)

RESOLUCIÓ de 6 de juliol de 2005, del director general de Farmàcia i Productes Sanitaris, per la qual s'amplia, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5060

Data del DOGV
:   29-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8839


Data del document
:   06-07-2005

Organisme emissor
:   Conselleria de Sanitat

Tipus de document
:   Resolució

Anàlisi jurídica

 Descriptors 

:   * legislació farmacèutica
    * farmacologia
    * procediment administratiu

RESOLUCIÓ de 6 de juliol de 2005, del director general de Farmàcia i Productes Sanitaris, per la qual s'amplia, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia. [2005/M8839]
  
Vista la proposta formulada per la comissió de baremació del procediment d'adjudicació d'autoritzacions d'obertura de noves oficines de farmàcia, d'ampliació del termini màxim per a la resolució de l'esmentat procediment per un període no superior a tres mesos, i examinats els següents antecedents de fet:
  
I. Mitjançant una Resolució de la Direcció General de Farmàcia i Productes Sanitaris, de data 16 de febrer de 2005, publicada en el Diari Oficial de la Generalitat Valenciana de data 21 de febrer de 2005, es va iniciar el procediment d'adjudicació d'autoritzacions d'obertura de noves oficines de farmàcia a la Comunitat Valenciana.
  
II. El termini màxim de resolució i notificació del procediment és de sis mesos, segons que establix l'article 12 del Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia, per tant, el termini per a resoldre i notificar de forma expressa l'expedient finalitza el pròxim dia 21 d'agost de 2005.
  
III. En la reunió de data 4 de juliol de 2005, la comissió de baremació acorda proposar l'ampliació del termini per a resoldre i notificar l'expedient d'adjudicació d'autoritzacions d'obertura de noves oficines de farmàcia per considerar probable l'incompliment del termini a causa de la gran quantitat de sol·licituds i a la complexitat de la baremació.
  
Als anteriors fets s'apliquen els següents fonaments jurídics:
  
I. Esta Conselleria de Sanitat és competent per a resoldre la present sol·licitud en virtut del que disposa el Reial Decret 278/1980, 25 de gener, sobre transferència de competències en matèria de sanitat; Llei 5/1983, de 30 de desembre, de Govern Valencià, Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, del Govern Valencià, pel qual s'establix el procediment d'autorització de noves oficines de farmàcia.
  
II. A pesar que la Conselleria de Sanitat ha habilitat tots els mitjans personals i materials possibles per a complir amb el despatx adequat i en termini de l'expedient, l'elevat nombre de sol·licitants i la complexitat de l'examen de cada un dels expedients dificulta en gran manera el treball de la comissió de baremació, la qual cosa pot suposar un incompliment del termini màxim per a la resolució i notificació del procediment.
  
Atés que en el present cas es donen les circumstàncies previstes en l'article 42.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per a acordar, de forma excepcional, l'ampliació del termini màxim de resolució i notificació.
  
En virtut dels anteriors antecedents de fet i fonaments jurídics i a proposta de la comissió de baremació, resolc ampliar, de forma excepcional, el termini màxim per a la resolució i notificació del procediment d'adjudicació d'autoritzacions d'obertura de noves oficines de farmàcia, establit per la seua normativa específica en sis mesos, per un període de tres mesos.
  
Que es publique la present resolució en el Diari Oficial de la Generalitat Valenciana, amb l'advertència que en contra no hi cap cap recurs segons que establix l'article 42.6, últim paràgraf, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.